1.ต้องการกินยาคุมกำเนิดเพื่อรักษาสิว ตอนนี้ไม่ได้เป็นประจำเดือน สามารถกินได้เลยไหมคะ 2. เป็นประจำเดือนเมื่อวันที่ 29/1/65-3/2/65 ถ้าต้องการให้คุมกำเนิดด้วยต้องกินไปกี่เม็ดถึงยาคุมกำเนิดจะออกฤทธิ์คะ (ใส่ถุงยางอนามัยทุกครั้ง) ประจำเดือนจะเคลื่อนไหมคะ จะมาประมาณวันที่เท่าไหร่ หรือถ้าไม่มาเลยต้องทำยังไงคะ แล้วถ้าประจำเดือนไม่มาต้องกินยาต่อเมื่อไหร่ ต้องกินต่อไหม (รบกวนตอบทั้งแบบ28เม็ดและ21เม็ดนะคะขอบมากค่ะ คุณ)
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และยาคุมบางชนิดยังมีฤทธิ์ต้านฮอร์โมนเพศชาย ช่วยในการรักษาสิวได้โดยการเริ่มยาคุมกำเนิดแบบแผงไม่ว่าจะเป็นแบบ 21 หรือ 28 เม็ดหลักการคล้ายกันก็คือควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ กรณีเป็นแบบ 28 เม็ด ก็คล้ายกันคือก็เป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปแนะนำว่าอาจจะรอให้รอบเดือนครั้งถัดไปมาก่อน แล้วรีบเริ่มภายใน 5 วันแรกของรอบเดือน หรือถ้าไม่อยากรอ ก็อาจจะยืนยันการตั้งครรภ์ให้แน่ชัดด้วยชุดตรวจครรภ์ทางปัสสาะ ถ้าไม่ตั้งครรภ์จริง ก็ให้เริ่มยา แต่ต้องกินติดต่อกัน 7 วันก่อนมีเพศสัมพันธ์ และรอบเดือนก็จะมาในช่วงที่หมดยาฮอร์โมน 21 เม็ด